Document ID: 32007R0004

РЕГЛАМЕНТ (ЕО) № 4/2007 НА ЕВРОПЕЙСКАТА ЦЕНТРАЛНА БАНКА
от 14 декември 2006 година
за изменение на Регламент (ЕО) № 2423/2001 (ЕЦБ/2001/13) относно консолидирания баланс на сектор „Паричнo-финансови институции“
(ЕЦБ/2006/20)
УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (1), и по-специално член 5, параграф 1 и член 6, параграф 4 от него,
като има предвид, че:
(1)
Регламент (ЕО) № 2423/2001 на Европейската централна банка от 22 ноември 2001 г. относно консолидирания баланс на сектор „Парично-финансови институции“ (2) изисква парично-финансовите институции да отчитат тримесечни статистически данни с разбивка по страна и валута. Регламент (ЕО) № 2423/2001 (ЕЦБ/2001/13) трябва да бъде изменен, за да се разширят изискванията за отчетност по отношение на данните от България и Румъния, които ще се присъединят към Европейския съюз на1 януари 2007 г.
(2)
Съгласно Регламент (ЕО) № 2423/2001 (ЕЦБ/2001/13) отчитането на тримесечни данни за позиции спрямо контрагенти - резиденти на териториите на държави-членки приели еврото, е задължително. Следователно Регламент (ЕО) № 2423/2001 (ЕЦБ/2001/13) трябва да бъде изменен, за да бъде взето предвид приемането на еврото от Словения,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2423/2001 (ЕЦБ/2001/13) се изменя, както следва:
1)
В член 4, параграф 2 думите „със знака „#“ “ се заменят с думите „със знака „#“ или „*“ “.
2)
Приложения І и V се изменят в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Съставено във Франкфурт на Майн на 14 декември 2006 година.

Labels: 12
4
2
19